kardosdrur/scandi-wiki huggingface dataset:
Abdelaziz Touilbini

Abdelaziz Touilbini (født 16. oktober 1978) er en algerisk amatørbokser, som konkurrerer i vægtklassen Sværvægt. Toulbini har ingen større internationale resultater, og fik sin olympiske debut da han repræsenterede Algeriet under Sommer-OL 2008. Her blev han slået ud i første runde af Deontay Wilder fra USA.

Eksterne henvisninger  
 
 Biografi på BoxRec.com 

Boksere fra Algeriet
Willi Schulz

Willi Schulz (født 4. oktober 1938 i Bochum, Tyskland) er en tidligere tysk fodboldspiller (forsvarer), der mellem 1959 og 1970 spillede hele 66 kampe for Vesttysklands landshold. Han deltog blandt andet ved tre VM-slutrunder (1962, 1966 og 1970), hvor holdet ved de to sidstnævnte vandt henholdsvis sølv og bronze.

På klubplan spillede Schulz i hjemlandet for Schalke 04 og Hamburger SV. Med Hamburg var han med til at nå finalen i både DFB-Pokalturneringen og i Pokalvindernes Europa Cup.

Referencer 

Fodboldspillere fra Tyskland
Fodboldspillere fra FC Schalke 04
Fodboldspillere fra Hamburger SV
Personer fra Bochum
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Peder Villemoes Andersen

Peder Villemoes Andersen (9. april 1884 i Højby-25. september 1956 i Egebjerg) var en dansk gårdejer og gymnast

Peder Villemoes Andersen repræsenterede Danmark ved Sommer-OL 1912 i Stockholm, hvor han vandt en sølvmedalje for hold i svensk system. Hold fra tre nationer var med i konkurrencen, der blev afholdt på Stockholms Stadion.

Peder Villemoes Andersen var gift med Ellen Willemoes født Thomsen.

Eksterne henvisninger 
 Peter Villemoes Andersen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Thorkild Garp

Thorkild Garp (31. januar 1883 i København – 16. februar 1976 i Gentofte) var en dansk gymnastiklærer og gymnast som deltog i OL 1912 i Stockholm.

Garp vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Torkild Garp Biography and Olympic Results – Olympics at Sports-Reference.com  

Gymnaster fra Danmark
Personer fra København
Olympiske sølvmedaljevindere fra Danmark
Deltagere for Danmark ved sommer-OL 1912
Patricia Cornwell

Patricia Cornwell (født 9. juni 1956) er en amerikansk forfatterinde, mest kendt for sine bøger om retsmedicineren Kay Scarpetta og drabsefterforskeren Pete Marino. Hun debuteredee med bogen Postmortem i 1990, baseret på drabene begået af Timothy Wilson Spencer, den første amerikanske morder, der blev dømt ud fra DNA-beviser.

Postmortem er den første bog til at vinde både Anthony-, Creasey-, Edgar- og Macavity-prisen i et og samme år, samt den franske Prix du Roman d'Aventure - og var den første amerikanske bog, der vandt den britiske Golden Dagger.

Foruden bøgerne om Scarpetta og Marino og om politikvinderne Judy Hammer og Virginia West og journalisten Andy Bazil, har hun skrevet en bog om Jack the Ripper, hvor hun retter mistanken mod den tyskfødte maler Walter Sickert. Cornwell er i øvrigt ikke den første til at mistænke Sickert.

Baggrund 
Gennem sin farmor nedstammer Cornwell fra Harriet Beecher Stowe.

Cornwells første bog var A Time for Remembering, biografien om Billy Grahams kone Ruth. Da Cornwell var fem år gammel, forlod hennes advokatfar Sam Daniels familien juledag efter at have gjort sin sekretær gravid. Moren Marilyn blev deprimeret efter skilsmissen og prøvede til sidst at få ægteparret Graham til at overtage hendes ni år gamle datter og de to sønner, inden hun selv blev indlagt på psykiatrisk sygehus. Børnene blev dog ikke boende hos Grahams. Patricia Daniels voksede op hos en kvinde, der skræmte og plagede hende, og hun udviklede alvorlig anoreksi. Imidlertid havde Ruth Graham opmuntret hende til at skrive. 23 år gammel giftede hun sig med sin 40-årige, tidligere college-professor Charles Cornwell. De blev skilt i 1989. Patricia, som nu også hed Cornwell, arbejdede som dataanalytiker ved retsmedicinsk institut i Richmond, og blev inspireret til tre bøger, som imidlertid alle blev refuseret. Da hun bad en redaktør om råd, foreslog denne, at Cornwell droppede den mandlige hovedperson og i stedet for rettede fokus mod den perifere Kay Scarpetta. Dette resulterede i Postmortem, der vandt priser og udmærkelser på række og rad.

Noter

Eksterne henvisninger 

Krimiforfattere fra USA
Jack the Ripper
Latterklub

En latterklub er en klub eller forsamling, hvor man dyrker latteryoga. Klubben samles for ved hjælp af forskellige metoder og lege at komme til at grine.

Baggrund 
Lægen Madan Kataria, Mumbai, Indien, fik i 1995 ideen, at da det formentlig er sundt at le sammen med andre – både mentalt og for kroppen – burde dette udnyttes systematisk, f.eks. i en form for latterøvelser i latterklubber. Han gik ned i den lokale park og fik overtalt et par mennesker til at le sammen med ham. Siden har ideen fænget i mange lande, og der er i dag oprettet latterklubber i mange lande på alle kontinenter. 

I Danmark startede Jan Thygesen Poulsen den første danske latterklub (Østerbro). I januar 2000 oplevede 8-10.000 mennesker på Rådhuspladsen, hvordan det føles at lave latterøvelser sammen.

Klubber 
I latterklubber afholdes latterøvelser som regel i 45 minutter til 2 timer (inkl. pause). Desuden afholder latterklubberne i Danmark latterweekender med f.eks. 2 overnatninger, og den første søndag i maj afholdes Latterens Verdensdag (i København afholdes dette på Friluftsscenen på Bakken kl. 14). 

De forskellige latterklubber i Danmark er åbne for interesserede, og ofte er der ingen tilmelding. Mange af klubberne er gratis, og nogle af klubberne får tilskud af den lokale kommune, evt. i form af, at lokalet stilles gratis til rådighed. 

Flere latterklubledere i Danmark og udlandet har fået ærestitler af deres kommune eller lokalsamfund. 

Initiativtageren Madan Kataria stoppede sin lægepraksis for at få tid til at starte latterklubber forskellige steder i verden. 

Latterøvelser bruges også til terapi (latterterapi, bruges bl.a. af psykologer), teambuilding (firmaer), fester (polterabend og runde fødselsdage) osv.

Eksterne henvisninger 
 Frederiksberg Latterklub 

Humor
George Falcke

George Falcke (2. marts 1891 i Boston, Massachusetts, USA-1. februar 1979 i København) var en dansk handelsrejsende og gymnast som deltog i OL 1912 i Stockholm.

Falcke vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

George Falcke er oldefar til skøjteløberen Cathrine Grage. Han blev 1915 gift med Josephine Clara Grundtvig (1892-?)

Eksterne henvisninger 

Gymnaster fra Danmark
Olympiske sølvmedaljevindere fra Danmark
Personer fra Boston
Deltagere for Danmark ved sommer-OL 1912
Torsten Bilenberg

Torsten Bilenberg  (født 27. august 1965 i Hjørring) er en dansk tidligere svømmer.

Han var dansk mester for hold 1984-1989 samt flere danske mesterskaber i holdkap (4x100 meter fri, 4x200 meter fri, 4x100 meter medley, både på kortbane og langbane i årene 1984-1989, hvor Holstebro Svømmeclub var dominerende på herresiden i dansk svømning. I 1987 satte fire svømmere, deriblandt Bilenberg, en dansk rekord i 4x100 meter medley der placerede dem på en 4. plads blandt klubhold i verden. I 1989 blev Bilenberg cheftræner i Odense Svømme- og Livrednings Forening som rykkede op i landets bedste række i 1991. Han trænede også Lars Sørensen som på det tidspunkt studerede på Odense Universitet, og han blev i 1991 nummer fem til VM i januar og vandt EM om sommeren samme år. Var desuden i samme periode juniorlandsholdstræner, og fire svømmere fra hans hold satte i sommeren 1990 dansk junior rekord i 4 x 200m fri.

Kilder

Svømmere fra Danmark
Personer fra Hjørring
Viborg Teater

Viborg Teater er et teater beliggende i Gravene i Viborg. Bygningen er tegnet af arkitekt Søren Vig-Nielsen og indviet i 1909. Teaterbygningen har været fredet siden 1986. Teatret drives af en forening.

Historie 
I 1800-tallet havde Viborg fire forskellige pladser til skuespil, og da den sidste plads blev inddraget til hotelbyggeri i 1906, blev der nedsat et udvalg der skulle sikre et permanent sted for skuespil og teater i byen. Efter at placeringen i Gravene var bestemt, bevilgede Viborg Kommune 1000 kroner så man kunne få arkitekttegninger og et tilbud på opførslen af den nye teaterbygning. Det blev Søren Vig-Nielsen der blev arkitekt på bygningen og Karl Hansen Reistrup for alt dekoration. Finansieringen af opførslen skete igennem aktietegning til indbyggerene i Viborg, ligesom kommunen og den lokale sparekassen gav et lån til byggeriet. 

Teaterbygningen fik et grundareal på 890 m2 og 3 etager flere steder i bygningen. Den blev indviet 12. december 1909 ved en stor festforestilling.

Teatret blev også benyttet som biograf, og i sidste halvdel af 1980'erne fik bygningen en gennemgribende renovering da den var stærkt nedslidt. I samme forbindelse blev der indrettet en lille scene ved Rotunden, der kunne benyttes til blandt andet mindre forestillinger og foredrag. Viborg Teaters hovedsal indeholder 390 siddepladser.

Litteratur 
 Peter Seeberg, "Viborg Teater"
 Lene Funder, "Dansk Teaterbyggeri 1870-1910"

Eksterne henvisninger 

 Viborg Teaters  hjemmeside
 Sagsbeskrivelse hos Kulturarvsstyrelsen

Teater
Fredede teatre i Danmark
Teater
Etableret i 1909
Teater
Víctor Avendaño

Ángel Pedro Victorio "Víctor" Avendaño  (5. juni 1907 – 1. juli 1984) var en argentinsk bokser som deltog i de olympiske lege 1928 i Amsterdam.

Avendaño blev olympisk mester i boksning under OL 1928 i Amsterdam. Han vandt guld under vægtklassen Letsværvægt i finalen hvor han besejrede tyske Ernst Pistulla. Der var 16 boksere fra 16 lande som stillede op i vægtklassen som varede fra den 8. august til 11. august 1928.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Boksere ved sommer-OL 1928
Robert Campin

Robert Campin (født ca. 1375 i Valenciennes, død 1444 i Tournai) var en flamsk maler fra renæssancen.

Campins værker, der i starten bærer træk af fransk bogmaleri vidner gennem den nøjagtige gengivelse af de mindste detaljer om hans store iagttagelsesinstinkt. Desuden er de kendetegnet ved hans stræben efter tredimensionalt udformede figurer og et forsøg på at gøre en oplevet, ikke-matematisk udregnet, dybde i gengivelse af rummet.

På grund af disse fornyelser anses Campin for at være en af grundlæggerne af den ældre hollandske maleri. Hans mest berømte elev er Rogier van der Weyden, som syntes at være inspireret af Campins billeder.

Udvalgte værker 
 Den Hellige Treenighed(ca. 1410)
 Nativity(ca. 1425)
 Mérodealteret(ca. 1427)
 Illgjerningsmannen Gesine(ca. 1430)
 Werlalteret(1438)

Se også 
 Tidlig nederlandsk maleri

Eksterne henvisninger 

Tidlige nederlandske malere
Tidlige menneskers kontrol over ild

De tidlige menneskers kontrol over ild var et vendepunkt i menneskelig kulturel evolution, der tillod mennesker at formere sig mere hastigt grundet tilberedning af mad, øget dagsaktivitet og beskyttelse mod rovdyr og insekter. Ild tillod altså en øgning af menneskers aktiviteter ud på de koldere timer af natten (eller koldere klimaer generelt), og ydede beskyttelse mod rovdyr og insekter.

Utvetydigt bevis for udbredt beherskelse af ild kan dateres til omkring 125.000 år siden og senere. Bevis for Homo erectus''' kontrollerede brug af ild med begyndelse for omkring 400.000 år siden har bred videnskabelig opbakning, mens påstande angående tidligere beviser mestendels afvises som utilstrækkelig eller overfladisk.

Påstande om det tidligste afgørende bevis for kontrol over ild ydet af et medlem af Homo varierer fra 0,2 til 1,7 millioner år sider (Mya).

 Referencer 

 Litteratur 
 Goudsblom, J. (1992): Fire and Civilization'', Allen Lane.

Ild
Ild, Tidlige menneskers kontrol over
Ild, Tidlige menneskers kontrol over
Taipei Station

Taipei Station, også kaldet Taipei Jernbanestation (臺北火車站, af Taiwan Jernbaneadministration) eller Taipei Hovedstation (af Taipei Metro), henviser til det gamle centrum i Taipei, Taiwan, hvor forskellige udgaver af offentlig transportsystemer samles; stationen er i midten af bydelen. Før færdiggørelsen af Taipei Metros linjeføring til stationen blev stedet kaldt "Taipei Station" eller "Taipei Jernbanestation". Stationen betjener mere end 400.000 passagerer dagligt, inklusive 321.806, der kører med metroen, og 52.313, der kører med højhastighedstog.

Taipei Station og dens omgivelser undergår for nuværende intensive renoveringer. Projekterne indebærer opførelsen af Taoyuan Airport MRT System (planlagt til at være i drift i 2013) og Taipei byport.

Referencer 

Etableret i 1891
Transport i Taiwan
Station
Libanesiske borgerkrig

Den libanesiske borgerkrig var en borgerkrig med stærke indslag af udenlandske militser, som udspillede sig i Libanon med varierende intensitet i perioden 1975–1990. Det var en krig mellem forskellige folkeslag og politiske partier i landet som indgik alliancer med hinanden, og med udenlandske støttetropper. Under krigen blev alliancerne ændret i et hurtigt tempo og i uforudsigelige retninger. De nationale parter bestod af shiittiske, palæstinensiske, maronittiske, sunnittiske og drusiske grupper. Mellem grupperne fandtes der også uenighed, og mod slutningen af krigen havde næsten alle parter været allieret med hinanden og gradvis forrådt hinanden. De udenlandske parter var hovedsagelig Syrien, Israel, Iran, Irak og USA.

Konflikten blev forværret af demografiske forandringer, palæstinensiske flygtningestrømme mellem 1948 og 1970, strid mellem de kristne og muslimske, Israel-Libanon-konflikten, samt at Syrien og PLO blandede sig. Striden fortsatte efter en kort våbenhvile i 1976, som blev fremforhandlet gennem mægling af Den Arabiske Liga. Konflikten udartede sig da mest i det sydlige Libanon, som først blev okkuperet af PLO og senere af Israel.

Ved krigens udbrud kunne parterne grupperes i en kristen højrealliance og en muslimsk venstrealliance. Derefter blev det med tiden en krig, hvor alle kæmpede mod alle; en krig på alle fronter. Borgerkrigen var særdeles blodig og vakte opmærksomhed globalt gennem flere gidseldramaer, massakrer og mord på højtstående politikere. I 1980'erne var situationen specielt blodig og prekær, da store dele af Beirut blev lagt i ruiner.

Flere krigsforbrydelser og terroraktioner blev udført under krigen. Under disse hører Damur-massakren i 1976, da PLO dræbte 500 ubevæbnede kristne indbyggere i kystbyen Damur, samt massakrerne i Sabra og Shatila i 1982, hvor kristne militser massakrerede 800 ubevæbnede palæstinensiske flygtninge. Krigen førte også til at Libanon mistede sin reelle selvstændighed.

Da Taifaftalen blev udarbejdet i 1989 holdt Israel fast på en sikkerhedszone i det sydlige Libanon, noget de mente var nødvendigt for at forsvare det nordlige Israel. Den israelske armé trak sig omsider tilbage i 2000. Syrien, som tidligere havde kontrolleret resten af landet, trak sig ikke ud før i 2005, da de blev tvunget ud efter pres skabt af libanesiske protester og mægtig diplomatisk indblanding fra USA og FN i kølvandet af drabet på Rafik Hariri.

Noter 

Borgerkrig
Borgerkrige
Rungrado May Day Stadium

Rungnado may day stadium ligger i Nordkorea. Det blev færdiggjort den første maj 1989. selvom hovedformålet med stadionet var store parader og for at omverdenens syn på Nordkorea til at ændre sig. Det er det med sine 150.000 tilskuerepladser også verdens største sportsstadion. Det bruges dog også til nogle af de nationale fodboldlandskampe.

Eksterne kilder/henvisninger 

Etableret i 1989
Pyongyang
Charles Schlee

Charles (Carl) Wilhelm Daniel Schlee (21. juli 1873 i København, Danmark – 5. januar 1947 i Cambridge, Massachusetts, USA) var en danskamerikansk cykelrytter.

Charles Schlee var søn af Johann Friedrich Wilhelm Schlee og Ada Wedel, som tilhørte den tysksprogede menighed Sankt Petri i København. Han boede sine første ti år i København og udvandrerede med sin mor og fem yngre søskende til Philadelphia i Pennsylvania sommeren 1883. I USA voksede han op i i Newark i New Jersey. Han blev banecyklist og var aktiv i perioden 1902-1911, mest på velodromen i Vailsburg, i Newark. Han deltog på det amerikanske hold ved de olympiske lege i St. Louis, USA i 1904 i seks af de syv løb og vandt guldmedalje på 5 miles.

Olympiske lege i St. Louis 1904 

1/3 mile: 4. plads
1/2 mile: slået ud i semifinalen
1 mile – slået ud i 1. runde
2 miles – ukendt placering
5 miles:  
25 miles – brød løbet

Eksterne henvisninger 

Personer fra København
Dansk-amerikanere
Mandlige cykelryttere fra Danmark
Mandlige cykelryttere fra USA
Olympiske mestre fra USA
Lynx raketfly

Lynx raketflyet er et suborbital lette vandret, lande vandret (HTHL), 
raket-drevent rumfly som er under udvikling af det Californisk baserede firma XCOR til at konkurrere i det gryende suborbital rumflyvningsmarked. Lynx forventes at bære en pilot, en betalende passager, og/eller en nyttelast eller små satellitter til over 100 km højde. December 2008 var billetprisen $95.000. 
Lynx blev oprindelig annonceret d. 26. marts 2008, med planer om et operationelt fartøj indenfor to år. 
Datoen er senere ændret til sent 2011. 

En tur med et Lynx raketfly var ugens tilbud i Nettos reklame 18. marts 2011.

Beskrivelse 
Lynx vil have 4 væske raketmotorer ved bagkanten af flykroppen og brændende en blanding af LOX-kerosen og hver af dem vil producere en fremdriftskraft på 13.000 N.

Mark I prototype
 Maksimal flyvehøjde: 62 km 
 Primær intern nyttelast: 120 kg 
 Ekstern monteret pod: 280 kg 
 Sekundær nyttelastrum omfatter i et lille rum i cockpittet bag pilotten eller udenfor fartøjet i det bagerste af flykroppen.

Mark II produktionsmodel
 Maksimal flyvehøjde: +100 km 
 Primær intern nyttelast: 120 kg 
 Ekstern monteret pod: 650 kg og er stor nok til at have sende en mikrosatellit eller flere nanosatellitter i lavt kredsløb. 
 Sekundær nyttelastrum omfatter det samme som Mark I.
 Ikke-giftig (ikke-hydrazin) reaction control system (RCS) styreraketter, type 3N22

Se også 
 Xerus (rumfly)
 XCOR EZ-raket
 XCOR Mark-I X-Racer
 Privat rumflyvning

Kilder/referencer

Eksterne henvisninger 
 Lynx Suborbital Spacecraft Page 
 XCOR Aerospace Lynx Press Release – 2008-03-26 
 Tourist suborbital flights in the Xcor Lynx planned for 2011
 XCOR Aerospace video – Part 1 Part 2 July 2, 2009

Bemandet rumfart
Lars Bohinen

Lars Roar Bohinen (født 8. september 1969 i Vadsø, Norge) er en tidligere norsk fodboldspiller, der spillede som central midtbane. Han var tilknyttet adskillige klubber i både hjem- og udlandet, blandt andet Vålerenga, Lyn og Lillestrøm, danske Lyngby og Farum, samt engelske Nottingham Forest, Blackburn og Derby.

Landshold 
Bohinen spillede mellem 1989 og 1999 49 kampe og scorede ti mål for norske landshold. Han var en del af den norske trup til VM i 1994 i USA, hvor nordmændene trods fire point sluttede på sidstepladsen i sin indledende pulje.

I 1995 vakte Bohinen en vis opsigt, da han i protest mod franske atomprøvesprængninger i Stillehavet nægtede at stille op i en kamp for Norge mod det franske landshold.

Referencer 

Fodboldspillere fra Norge
Fodboldspillere fra FC Lyn Oslo
Fodboldspillere fra Vålerenga IF
Fodboldspillere fra Viking FK
Fodboldspillere fra BSC Young Boys
Fodboldspillere fra Lillestrøm SK
Fodboldspillere fra Nottingham Forest F.C.
Fodboldspillere fra Blackburn Rovers F.C.
Fodboldspillere fra Derby County F.C.
Fodboldspillere fra Lyngby Boldklub
Fodboldspillere fra Farum Boldklub
Fodboldtrænere fra Norge
Deltagere ved verdensmesterskabet i fodbold 1994
Amado Azar

Amado Azar (31. december 1913 – 1971) var en argentinsk bokser som deltog i de olympiske lege 1932 i Los Angeles.
 
Azar vandt en sølvmedalje i boksning under OL 1932 i Los Angeles. Han kom på en anden plads i vægtklassen, mellemvægt, i finalen hvor han tabte til amerikanske Carmen Barth. Der var ti boksere fra ti lande som stillede op i vægtklassen som blev afviklet fra 9. august til 13. august 1932.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske sølvmedaljevindere fra Argentina
Olympiske boksere fra Argentina
Boksere ved sommer-OL 1932
2. divisjon (norsk herrefodbold)

2. divisjon (eller PostNord-ligaen) er det tredje niveau i norsk herrefodbold. Rækken består af 28 hold fordelt i 2 puljer. Dette er det højeste niveau, Tippeligaens andethold kan deltage i. Kredsvinderne rykker op i Adeccoligaen (1. division), mens de tre nederste hold i hver kreds rykker ned i 3. divisjon.

Hvis en klub har et hold i både Tippeligaen og 2. divisjon og Tippeligaholdet rykker ned i 1. division, tvangsnedrykkes klubbens andethold til 3. divisjon.

Frem til 1996 bestod 2. divisjon af seks kredse og mellem 1997 og 2000 af otte kredse. Rækken hed 3. divisjon frem til 1990.

Eksterne henvisninger 
 Om rækken på fotball.no  

Fodboldligaer
Fodbold i Norge
3. divisjon (Norge)

3. divisjon er fjerdeøverste række i norsk herrefodbold. Til og med 2010 bestod rækken af 288 hold fordelt på 24 kredse. Vinderne af hver kredse skulle spille kvalifikationskampe for at finde de tolv oprykkere til 2. divisjon. Fra 2011 bestod divisioen af 12 kredse – heraf 10 kredse á 14 hold i Sydnorge og 2 kredse á 12 hold i Nordnorge. Fra 2017 består divisionen af 84 hold fordelt i 6 puljer.

Eksterne henvisninger 
 Om 3. divisjon  

Fodboldligaer
Fodbold i Norge
Laurie Holden

Heather Laurie Holden (født 17. december 1969) er en amerikansk skuespillerinde, som er bedst kendt for sin rolle som Marita Covarrubias i tv-serien The X-Files og som Andrea i The Walking Dead.

Filmografi 
 Arctic Justice: Thunder Squad (2019), "Dakota"
 Proven Innocent (2019) (tv), "Greta Bellows"
 Dragged Across Concrete (2018), "Melanie Ridgeman"
 The Americans (2017-2018) (tv), "Renee"
 Pyewacket (2017), "Mrs. Reyes"
 The Time of Their Lives (2017)
 The Abolitionists (2016)
 Chicago Fire (2015) (tv), "Dr. Hannah Tramble"
 Major Crimes (2014-2015) (tv), "Ann McGinnis"
 Dumb and Dumber To (2014), "Adele Pichlow"
 Honeytrap (2014)
 The Walking Dead (2010-2013) (tv), "Andrea"
 The Shield (2008) (tv), "Olivia Murray"
 The Mist (2007) "Amanda Dunfrey"
  Silent Hill (2006), "Cybil Bennett"
  Fantastic Four (2005), "Debbie McIlvane"
 Knights of Impossingworth Park (2005), "Jennifer"
 Bailey's Billion$ (2005) "Marge Maggs"
 Meet Market (2004), "Billy"
 The Majestic (2001), "Adele Stanton"
 Big Sound (2001) (tv), "Piper Moran"
 The Man Who Used to Be Me (2000) (tv), "Amy Ryan"
 The Outer Limits (2000) (tv), "Susan McLaren"
 The Magnificent Seven (1998-2000) (tv), "Mary Travis"
 Dead Man's Guns (1997) (tv), "Bonnie Lorrine"
 Alibi (1997)(TV), "Beth Polasky"
 Echo (1997) (TV), "Scarlett Antonelli"
 The X-Files (1996-2002) (tv), "Marita Covarrubias"
 Past Perfect (1996), "Ally Marsey"
 The Pathfinder (1996) (tv), "Mabel Dunham"
 Poltergeist- The Legacy (1996) (tv), "Cora Jennings/Sarah Browning"
 Expect, No Mercy (1995), "Vicki"
 Highlander (1995) (tv), "Debra Campbell"
 Due South (1995) (tv), "Jill Kennedy"
 TekWar : TekLab (1994) (tv), "Rachel Tudor"
 Destiny Ridge (1993) (tv), "Darlene Kubolek"
 Family Passions (1993) (tv), "Claire"
 Young Catherine (1991) (tv), "Catherine Deshkova"
 Physical Evidence (1989)
 Separate Vacations (1986), "Karen"
 The Martian's Chronicles (1980), "Marie Wilder"

Eksterne henvisninger 
 

Skuespillere fra USA
Mariano Natalio Carrera

Mariano Natalio Carrera (født 22. juli 1980 i San Isidro, Buenos Aires) er en argentinsk bokser, som deltog i OL i 2000 i Sydney.

Carrera blev professionel bokser i 2001 og vandt han WBAtitlen i mellemvægt i 2006 ved at besejre Javier Castillejo. Kort tid efter sejren blev han testet positiv for at være på clenbuterol, blev fradømt titlen, og suspenderet.

Eksterne henvisninger og kilder 
 Profil  på sportsreference.com 
 Biografi på BoxRec.com 
 

Boksere fra Argentina
Dopingsager i boksning